
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1621 

1 Νοεμβρίου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Διορισμός Μελών Διοικητικού και Εποπτικού Συμβου¬ 
λίου Οικοδομικού Συνεταιρισμού Μονίμων Αξιωμα¬ 
τικών Αεροπορίας. 1 

Σύσταση επιτροπών ενδιάμεσου ελέγχου / παραλαβής 
φυσικού και οικονομικού αντικειμένου των υποέρ- 
γων της Δράσης Ανθρώπινα Δίκτυα Ερευνητικής 
και Τεχνολογικής Επιμόρφωσης" Μέτρο 8.3 Δράση 
8.3.6 του ΕΠΑν". 2 

Έγκριση για εργασία νυκτερινή εργασίμων ημερών, 
καθώς νυκτερινή και ημερήσια Κυριακών και εξαι¬ 
ρέσιμων ημερώνπου παρέχεται προς συμπλήρωση 
της υποχρεωτικής εβδομαδιαίας εργασίας εντός 
του νομίμου ωραρίου για έναν υπάλληλο (φύλακα) 
ιδιωτικού δικαίου αορίστου χρόνου της Ελληνικής 
Επιτροπής Ατομικής Ενέργειας (ΕΕΑΕ). 3 

Τροποποίηση της αριθμ. ΚΙ-969/2-8-2004 απόφασης 
του Υπουργού Ανάπτυξης με θέμα : Συγκρότηση 
Νομοπαρασκευαστικής Επιτροπής για τη δημιουρ¬ 
γία του Θεσμικού πλαισίου προς υλοποίησητου Γε¬ 
νικού Εμπορικού Μητρώου. 4 

Τροποποίηση της απόφασης με θέμα "Συγκρότηση 
Νομοπαρασκευαστικής Επιτροπής για την αναθε¬ 
ώρηση και τον εκσυγχρονισμό της Επιμελητηρια- 
κής Νομοθεσίας, σύμφωνα με το Ν. 2156/93 (άρ¬ 
θρο 6).". 5 

3η Τροποποίηση της με αριθμό 371352/16.05.2001 
απόφασης "Σύστασης - Οργάνωσης Ειδικής Υπη¬ 
ρεσίας στο Υπουργείο Γεωργίας με τίτλο Αρχή Δια¬ 
χείρισης Εγγράφου Προγραμματισμού Αγροτικής 


Ανάπτυξης (ΕΠΑΑ)". 6 

Σύσταση στο Δήμο Σπάρτης Νομικού Προσώπου με 
την επωνυμία «Σχολική Επιτροπή Ειδικού Δημοτι¬ 
κού Σχολείου Σπάρτης». 7 

Κατάρτιση και ψήφιση Οργανισμού Εσωτερικής Υπη¬ 
ρεσίας του Ν.Π. "Δημοτικός Παιδικός Σταθμός Δ. 
Κορώνειας". 8 


ΑΠΟΦΑΣΕΙ Σ 

Αριθ. Φ.900/ΑΔ. 453271 (1) 

Διορισμός Μελών Διοικητικού και Εποπτικού Συμβουλίου 
Οικοδομικού Συνεταιρισμού Μονίμων Αξιωματικών 
Αεροπορίας. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις των άρθρων 12 και 14 του ΝΔ 505/70 
(ΦΕΚ Α' 91). 

β. Τις διατάξεις του άρθρου 10 του Ν. 3260/2004 (ΦΕΚ 
Α' 151). 

γ. Τη διάταξη της παραγρ. 3 του άρθρου 27 του 
Ν. 2304/95 (ΦΕΚ Α' 83). 

δ. Τη Φ. 400/210510/Σ. 149/12.10.04/ΥΠΕΟΑ/ΔΣΔ από¬ 
φαση του Υπουργού Εθνικής Άμυνας. 

ε. Την εισήγηση του Αρχηγού Γενικού Επιτελείου Αερο¬ 
πορίας. 

στ. Το γεγονός ότι με την απόφαση αυτή δεν προκαλεί- 
ται οικονομική επιβάρυνση στον Κρατικό Προϋπολογι¬ 
σμό, αποφασίζουμε: 

1. Διορίζουμε στο Διοικητικό Συμβούλιο του Οικοδομι¬ 
κού Συνεταιρισμού Μονίμων Αξιωματικών Αεροπορίας: 

α. Ως τακτικά μέλη τους: 

(1) Ταξχο (I) Στέφανο Σκρέκα 

(2) Σμχο (I) Θεοχάρη Γριμπαβιώτη 

(3) Σμχος (Ο) Ευάγγελο Λάτσιο 

(4) Ασμχο (ΤΑΕ) Ελευθέριο Κολοβό 

(5) Ασμχο (ΤΑΕ) Ιωάννη Λυμπερτά 

(6) Ασμχο (ΔΓΎ) Νικολαίδη Γεώργιο 

(7) Επγό (Ε) Γεώργιο Μπάμπαλη 

β. Ως αναπληρωματικά μέλη τους: 

(1) Σμχο (I) Απόστολο Βαρκούτα 

(2) Σμχο (I) Σπυρίδωνα Καββούρη 

(3) Σμχο (ΤΑΤ) Θεόδωρο Γιαννιτσόπουλο 

(4) Ασμχό (ΤΑΕ) Ανδρέα Ναυπακτίτη 

(5) Ασμχο (ΙΕ) Ελευθέριο Κατσικόπουλο 

(6) Ασμχο (Ο) Συμεών Γραμματόπουλο 

(7) Ασμχο (ΕΑ) Χρήστο Βάλαρη 

2. Διορίζουμε στο Εποπτικό Συμβούλιο του ως άνω συ¬ 
νεταιρισμού: 

α. Ως τακτικά μέλη τους: 

(1) Σμχο (I) Αλέξανδρο Παπαγέρμανο 

(2) Σμχο (Ο) Γ εώργιο Μανωλόπουλο 

(3) ΣΔΒ' Ανδρέα Συναδινό 

β. Ως αναπληρωματικά μέλη τους: 

(1) Σμχο (I) Αιμίλιο Σιώρο 

(2) ΣΔΒ'Δημήτριο Οικονόμου 

(3) Επγό (Ο) Γεώργιο Ντόνα 

3. Η θητεία τους ορίζεται από της δημοσιεύσεως της 
απόφασης και για μία τριετία. 

4. Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα 26 Οκτωβρίου 2004 

Ο ΥΠΟΥΡΓΟΣ 

ΣΠΗΛΙΟΣ Π. ΣΠΗΛΙΩΤΟΠΟΥΛΟΣ 

-♦- 

Αριθ. 12429 (2) 

Σύσταση επιτροπών ενδιάμεσου ελέγχου / παραλαβής 
φυσικού και οικονομικού αντικειμένου των υποέργων 
της Δράσης Ανθρώπινα Δίκτυα Ερευνητικής και Τε¬ 
χνολογικής Επιμόρφωσης" Μέτρο 8.3 Δράση 8.3.6 του 
ΕΠΑν". 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη τις διατάζεις: 

1. α. του Ν. 1558/1985 (ΦΕΚ 137/Α/26.7.1985) "Κυβέρ¬ 
νηση και Κυβερνητικά Όργανα" 

β. του Π.Δ. 27/1996 (ΦΕΚ 19/Α/1.2.1996) "Συγχώνευση 
των Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης" 
γ.του Π.Δ 122/2004 (ΦΕΚ 85/17.03.2004) "Ανασύσταση 
Υπουργείου Τουρισμού 

2. του Ν. 1256/1982 "Για την πολυθεσία, την πολυαπα- 
σχόληση και την καθιέρωση ανωτάτου ορίου απολαβών 
από το Δημόσιο Τομέα καθώς και για το Ελεγκτικό Συνέ¬ 
δριο, το Νομικό Συμβούλιο του Κράτους και άλλες διατά¬ 
ξεις", όπως τροποποιήθηκε με το άρθρο 33 του Ν. 
1326/1983 και αντικαταστάθηκε με το άρθρο 4 του Ν. 
2303/95 

3. του Ν. 1514/1985 (ΦΕΚ 13/Α/8.2.1985) "Ανάπτυξη της 
Επιστημονικής και Τεχνολογικής Έρευνας", όπως έχει 
τροποποιηθεί και ισχύει σήμερα με τον Ν. 2919/2001 
(ΦΕΚ 128/Α/25.6.2001) "Σύνδεση Έρευνας και Τεχνολο¬ 
γίας με την Παραγωγή και άλλες διατάξεις" 

4. του Ν. 2860/2000 (ΦΕΚ 251/Α/14.11.2000) "Διαχείρι¬ 
ση, παρακολούθηση και έλεγχος του Κοινοτικού Πλαισί¬ 
ου Στήριξης και άλλες διατάξεις" 

5. Το άρθρο 17 του Ν.3205/2003 (ΦΕΚ 297/Α/ 
23.12.2003) (Μισθολογικές ρυθμίσεις λειτουργών και 
υπαλλήλων του Δημοσίου, Ν.Π.Δ.Δ και Ο.Τ.Α μονίμων 
στελεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενι¬ 
κού Σώματος και άλλες συναφείς διατάξεις" καθώς και 
την ερμηνευτική εγκύκλιο αυτού. 

6. Το Π.Δ. 4/2002 "Εκτέλεση ενεργειών τεχνικής βοήθει- 
ας-στήριξης και διαχείριση των αντίστοιχων πόρων" κα¬ 
θώς και την υπ’ αριθμ. 60630/ΕΎΣ 5671/16.9.2003 εγκύ¬ 
κλιο του Υπουργείου Οικονομίας και Οικονομικών "εξειδί- 
κευση της εφαρμογής του Π.Δ. 4/2002 "εκτέλεση 
ενεργειών τεχνικής βοήθειας - στήριξης και διαχείριση 
των αντίστοιχων πόρων" 

7. Την υπ’ αριθμ. 5005/11.5.2004 Απόφαση του Υπουρ¬ 
γού Ανάπτυξης με θέμα "Μεταβίβαση στο Γ ενικό Γ ραμμα- 
τέα Έρευνας και Τεχνολογίας, στους Διευθυντές και λοι¬ 


πούς προϊσταμένους υπηρεσιακών μονάδων της Γενικής 
Γραμματείας Έρευνας και Τεχνολογίας (ΓΓΕΤ) του 
Υπουργείου Ανάπτυξης του δικαιώματος να υπογράφουν 
"Με εντολή Υπουργού"" 

8. Την Απόφαση της Επιτροπής της Ευρωπαϊκής Ένω¬ 
σης Ο (2001) 550/14.3.2001 με κωδικό 2000/ΟΒ/16/1/ 
ΡΟ/016 για την έγκριση του Επιχειρησιακού Προγράμμα¬ 
τος "Ανταγωνιστικότητα" (ΕΠΑΝ). 

9. Την απόφαση Ένταξης της πράξης "Ανθρώπινα Δί¬ 
κτυα Ερευνητικής και Τεχνολογικής Επιμόρφωσης" στο 
ΕΠΑΝ Α.Π 3538, 20/7/2002 και τις τροποποιήσεις αυτής 
με α.π 11067/Β3 1343/10.12.2003 & 4884/Β3687/8.6.2004 
και την Ορθή επανάληψη αυτής με ημερομηνία 
01/07/2004. 

10. Την υπ’αριθμ 197134/ΔΕ 10496 16/09/2002 Απόφα¬ 
ση του Υφυπουργού Οικονομίας και Οικονομικών για την 
ένταξη στο Πρόγραμμα Δημοσίων Επενδύσεων (ΠΔΕ) 
2002, στη ΣΑΕ 013/3 του Προγράμματος "Ανθρώπινα Δί¬ 
κτυα Ερευνητικής και Τεχνολογικής Επιμόρφωσης" με 
κωδικό 2002ΣΕ01330038. 

11. Τον Κανονισμό (ΕΚ) αρθμ. 68/2001 της Επιτροπής, 
της 12 ης Ιανουάριου 2001 σχετικά με την εφαρμογή των 
άρθρων 87&88 της συνθήκης για επαγγελματική εκπαί¬ 
δευση. 

12. Την Με Α.Π 3405/12.6.2003 μεταβίβαση στη ΓΓΕΤ 
της αρμοδιότητας ανάθεσης ενεργειών Τεχνικής Βοήθει¬ 
ας. 

13. Την με Α.Π 9713/21.7.2003 Απόφαση εκτέλεσης Τε¬ 
χνικής Βοήθειας όπως τροποποιήθηκε με τις υπ αριθμ. 
14640/7.11.2003,8830/16.7.2004 και 9597/3.8.2004 Απο¬ 
φάσεις 

14. Την Απόφαση με Α.Π 9761/22.7.2004 περί ορισμού 
υπολόγου για τη διαχείριση της Τεχνικής Βοήθειας. 

15. Την ανάγκη ενδιάμεσου ελέγχου / παραλαβής των 
υποέργων, με βάση την "ΠΡΟΚΗΡΥΞΗ" και τον "ΚΑΝΟ¬ 
ΝΙΣΜΟ ΛΕΙΤΟΥΡΓΙΑΣ", στο πλαίσιο της Πράξης "Ανθρώ¬ 
πινα Δίκτυα Ερευνητικής & Τεχνολογικής Επιμόρφωσης", 
αποφασίζουμε: 

1. Τη Σύσταση Επιτροπών Ενδιάμεσου Ελέγχου και Τε¬ 
λικής Παραλαβής του Φυσικού (Φ.Α.) και Οικονομικού 
(Ο.Α.) Αντικειμένου των υποέργων της Δράσης "Ανθρώπι¬ 
να Δίκτυα Ερευνητικής και Τεχνολογικής Επιμόρφωσης", 
Μέτρο 8.3., Δράση 8.3.6 του ΕΠΑΝ. 

2. Κάθε Επιτροπή απαρτίζεται από 3 μέλη, τα οποία ορί¬ 
ζονται με απόφαση του Γ ενικού Γ ραμματέα Ε & Τ, προερ¬ 
χόμενα από τους υπό οιοδήποτε καθεστώς απασχόλησης 
υπηρετούντες στη Γ.Γ.Ε.Τ. ή εμπειρογνώμονες από το δι¬ 
δακτικό προσωπικό των Α.Ε.Ι., Τ.Ε.Ι., ερευνητές ερευνητι¬ 
κών κέντρων και ινστιτούτων ή στελέχη επιχειρήσεων. 

3. Σκοπός σύστασης των Επιτροπών είναι ο έλεγχος της 
ομαλής εξέλιξης των υποέργων από πλευράς φυσικού και 
οικονομικού αντικειμένου και η υλοποίηση τους, σύμφω¬ 
να με την απόφαση έγκρισης-αποδοχής. 

4. Έργο κάθε Επιτροπής είναι η παραλαβή και ο έλεγ¬ 
χος των παραδοτέων του Φυσικού Αντικειμένου των υπο- 
έργων και των Οικονομικών στοιχείων τους, καθώς και 
του τελικού αποτελέσματος (παραδοτέα/ στόχοι του έρ¬ 
γου). Ο προαναφερόμενος έλεγχος θα πραγματοποιείται 
είτε μέσω επισταμένης εξέτασης των προαναφερόμενων 
στοιχείων των υποέργων που υποβάλλονται στην ΓΓΕΤ, 
είτε μέσω επιτόπιων επισκέψεων στους χώρους των ανα¬ 
δοχών φορέων υλοποίησης των υποέργων. 

5. Για κάθε έλεγχο που πραγματοποιείται, συντάσσεται 

από την επιτροπή έκθεση πιστοποίησης Φυσικού και Οι¬ 
κονομικού Αντικειμένου του υποέργου η οποία υποβάλ¬ 
λεται στη Γ.Γ.Ε.Τ. 

6. Η διάρκεια λειτουργίας κάθε Επιτροπής δεν θα υπερ¬ 
βαίνει τον 1 μήνα και ο αριθμός συνεδριάσεων δεν θα υπερ¬ 
βαίνει τις 5. Η ημερομηνία ολοκλήρωσης των εργασιών των 
επιτροπών συμπίπτει με την ημερομηνία λήξης του Γ ΚΠΣ. 

7. Η δαπάνη λειτουργίας των επιτροπών θα βαρύνει τις 
πιστώσεις της ΣΑΕ 013/3 Κ.Α 2003ΣΕ01330010 του ΠΔΕ 
της ΓΓΕΤ. 

Η απόφαση αυτή να δημοσιευθεί στην εφημερίδα της 
Κυερνήσεως. 

Αθήνα, 21 Οκτωβρίου 2004 

Ο ΥΠΟΥΡΓΟΣ 

ΔΗΜΗΤΡΗΣ ΣΙΟΥΦΑΣ 
-*- 

Αριθ. 12409/ΕΦΑ 2502 (3) 

Έγκριση για εργασία νυκτερινή εργασίμων ημερών, κα¬ 
θώς νυκτερινή και ημερήσια Κυριακών και εξαιρέσι¬ 
μων ημερών που παρέχεται προς συμπλήρωση της 
υποχρεωτικής εβδομαδιαίας εργασίας εντόςτου νομί¬ 
μου ωραρίου για έναν υπάλληλο (φύλακα) ιδιωτικού 
δικαίου αορίστου χρόνου της Ελληνικής Επιτροπής 
Ατομικής Ενέργειας (ΕΕΑΕ). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

Τις διατάξεις: 

1) του Ν. 1733/1987 "Μεταφορά τεχνολογίας, εφευρέ¬ 
σεις, τεχνολογική καινοτομία και σύσταση της Ελληνικής 
Επιτροπής Ατομικής Ενέργειας" (ΦΕΚΑ' 171/Α/1987). 

2) του Ν. 2362/95 "Περί Δημοσίου Ελέγχου των δαπα¬ 
νών του Κράτους και άλλες διατάξεις" (ΦΕΚ 247/Α/95). 

3) του άρθρου 16του Ν. 3205/2003 "Μισθολογικές ρυθμί¬ 
σεις λειτουργών και υπαλλήλωντου Δημοσίου, Ν.Π.Δ.Δ. και 
Ο.Τ.Α και άλλες συναφείς διατάξεις" (ΦΕΚ Α/297). 

4) του Π.Δ. 404/93 "Οργανισμός της ΕΕΑΕ" (ΦΕΚ 
173/5/10/93). 

5) του Π.Δ.. 27/96 "Συγχώνευση των Υπουργείων Τουρι¬ 
σμού, Βιομηχανίας, Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης" και του Π.Δ. 
122/17.3.2004 (ΦΕΚ 85/2004) "Ανασύσταση του Υπουρ¬ 
γείου Τουρισμού". 

6) το με αριθμ. Πρωτ. Δ.β./235/791-25.6.2004 έγγραφο 
της ΕΕΑΕ. 

7) το γεγονός ότι για την εν λόγω δαπάνη υπάρχει εγγε¬ 
γραμμένη πίστωση στον τακτικό προϋπολογισμό της Ελ¬ 
ληνικής Επιτροπής Ατομικής Ενέργειας 35/610 ΚΑΕ 0521 
ποσού 2.000€ οικονομικού έτους 2004, αποφασίζουμε: 

Εγκρίνουμε εντός των ανωτάτων ορίων που προβλέπουν 
κατά περίπτωση οι διατάξεις του άρθρου 16 του Ν. 
3205/2003 α) εργασία νυχτερινή εργασίμων ημερών και β) 
εργασία νυχτερινή καιημερήσια Κυριακών και λοιπών εξαι¬ 
ρέσιμων ημερών, προς συμπλήρωση της εβδομαδιαίας 
υποχρεωτικής για τον Νικόλαο Τζωρτζάκη, υπάλληλο της 
Ελληνικής Επιτροπής Ατομικής Ενέργειας (ΕΕΑΕ), με σχέ¬ 
ση εργασίας ιδιωτικού δικαίου αορίστου χρόνου ειδικότη¬ 
τας Φύλακα-Νυχτοφύλακα, για το έτος 2004, ως εξής: 

Νυχτερινή εργασίμων ημερών: 500 ώρες συνολικά. 

Νυχτερινή και ημερήσια Κυριακών και εξαιρέσιμων: 576 
ώρες συνολικά. 


Η ισχύς αυτής της απόφασης αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευτεί στην Εφημερίδα της 
Κυβέρνησης 

Αθήνα, 21 Οκτωβρίου 2004 

Ο ΥΠΟΥΡΓΟΣ 

Δ. ΣΙΟΥΦΑΣ 
-♦- 

Αριθ. ΚΙ-1533 (4) 

Τροποποίηση της αριθμ. ΚΙ-969/2.8.2004 απόφασης του 
Υπουργού Ανάπτυξης με θέμα: Συγκρότηση Νομοπα¬ 
ρασκευαστικής Επιτροπής για τη δημιουργία του Θε¬ 
σμικού πλαισίου προς υλοποίηση του Γ ενικού Εμπορι¬ 
κού Μητρώου. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη : 

1. Τις διατάξεις: 

Α. Του Ν. 1558185 "Κυβέρνηση και Κυβερνητικά Όργα¬ 
να (ΦΕΚ 137/Α/1985), όπως ισχύει. 

Β. Του Π.Δ/τος 397/1988 "Οργανισμός του Υπουργείου 
Εμπορίου" (ΦΕΚ 1851 Α/1988) όπως τροποποιήθηκε με¬ 
ταγενέστερα και ισχύει. 

Γ. Του Π.Δ/τος 27/29.1.1996 "Συγχώνευση των Υπουργεί¬ 
ων Τουρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης" (ΦΕΚ 19/Α/1996). 

Δ. Του Π.Δ/τος 59/1996 "Σύσταση Γενικής Γραμματείας 
Εμπορίου στο Υπουργείο Ανάπτυξης και καθορισμός αρ¬ 
μοδιοτήτων της" (ΦΕΚ51/Α/96). 

Ε. Του Ν. 2860/2000 (ΦΕΚ 251/Α/2000) "Διαχείριση, πα¬ 
ρακολούθηση και έλεγχος του Κοινοτικού Πλαισίου Στή¬ 
ριξης και άλλες διατάξεις". 

ΣΤ. Της αριθμ. 5701/14.11.2002 απόφασης του Υπουρ¬ 
γού Ανάπτυξης, με θέμα "Μεταβίβαση αρμοδιότητας ανά¬ 
θεσης ενεργειών Τεχνικής Βοήθειας στη Γεν. Γραμματεία 
Εμπορίου (ΦΕΚ760/Β/2003). 

2. Τη Συλλογική απόφαση Έργου 058/3ΈΡΓΟ 2002 ΣΕ 
05830004 ΓΕΝΙΚΟ ΕΜΠΟΡΙΚΟ ΜΗΤΡΩΟ-ΚΕΝΤΡΙΚΗ 
ΒΑΣΗ (Γ.Ε.Μ.Η) προϋπολογισμού 900.000 Ευρώ. 

3. Το Έργο με κωδικό ΠΔΕ 2002 ΣΕ 058 30008 "Εθνική 
Τεχνική Βοήθεια για τη Γ ενική Γ ραμματεία Εμπορίου". 

4. Την ανάγκη δημιουργίας του αναγκαίου θεσμικού 
πλαισίου για την υλοποίηση του Γενικού Εμπορικού Μη¬ 
τρώου (Γ.Ε.Μ.Η). 

5. Το γεγονός ότι από τις διατάξεις αυτής της απόφα¬ 
σης η δαπάνη που θα προκληθεί θα καθορισθεί με από¬ 
φαση των αρμοδίων Υπουργών, αποφασίζουμε: 

Τροποποιούμε την αριθμ. ΚΙ-969/2.8.2004 απόφαση 
του Υπουργού Ανάπτυξης που αφορά στη συγκρότηση 
Νομοπαρασκευαστικής Επιτροπής για τη δημιουργία θε¬ 
σμικού πλαισίου για την υλοποίηση του Γενικού Εμπορι¬ 
κού Μητρώου (Γ. Ε. ΜΗ.) και παρατείνουμε την προθε¬ 
σμία περάτωσης του έργου της μέχρι 31.12.2004. 

Κατά τα λοτπά ισχύει η αριθμ. ΚΙ-969/2.8.2004 απόφα¬ 
ση, όπως τροποποιήθηκε με την ΚΙ-1295/30.9.04 όμοια 
απόφαση μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Οκτωβρίου 2004 

Ο ΥΠΟΥΡΓΟΣ 

ΔΗΜ. ΣΙΟΥΦΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Κ1-1534 (5) 

Τροποποίηση της απόφασης με θέμα "Συγκρότηση Νο¬ 
μοπαρασκευαστικής Επιτροπής για την αναθεώρηση 
και τον εκσυγχρονισμό της Επιμελητηριακής Νομοθε¬ 
σίας, σύμφωνα μετο Ν. 2156/93 (άρθρο 6)." 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

Α. Του Ν. 1558/1985 "Κυβέρνηση και Κυβερνητικά Ορ¬ 
γανα" (ΦΕΚ 137/Α/1985), όπως ισχύει. 

Β. Του Ν. 2156/93 άρθρο 6 παραγρ. 2 "Περίσυμπληρώ- 
σεως του Ν. 1703/1987 "Ρύθμιση μισθώσεων κατοικιών 
και άλλες διατάξεις" (ΦΕΚ 109/Α/93). 

Γ. Του Π.Δ/τος 397/1988 "Οργανισμός του Υπουργείου 
Εμπορίου" (ΦΕΚ 185/Α/1988) όπως τροποποιήθηκε μετα¬ 
γενέστερα και ισχύει. 

Δ. Του Π.Δ/τος 27/29.1.1996 "Συγχώνευση των Υπουργεί¬ 
ων Τουρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης". (ΦΕΚ 19/Α/1996). 

Ε. Του Π.Δ/τος 59/1996 "Σύσταση Γενικής Γραμματείας 
Εμπορίου στο Υπουργείο Ανάπτυξης και καθορισμός των 
αρμοδιοτήτων της" (ΦΕΚ51/Α/96). 

2 Την ανάγκη αναθεώρησης και εκσυγχρονισμού της 
Επιμελητηριακής Νομοθεσίας (Ν. 2081/1992), 

3. Το γεγονός ότι από τις διατάξεις αυτής της απόφα¬ 
σης η δαπάνη που θα προκληθεί θα καθορισθεί με από¬ 
φαση των αρμοδίων Υπουργών, αποφασίζουμε: 

Τροποποιούμε την αριθμ. ΚΙ-963/2.8.2004 απόφαση 
μας που αφορά στη συγκρότηση Νομοπαρασκευαστικής 
Επιτροπής για την αναθεώρηση και τον εκσυγχρονισμό 
της Επιμελητηριακής Νομοθεσίας και παρατείνουμε την 
προθεσμία περάτωσης του έργου της μέχρι 31.12.2004. 

Κατά τα λοιπά ισχύει η ΚΙ -963/2.8.2004 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Οκτωβρίου 2004 

Ο ΥΠΟΥΡΓΟΣ 

ΔΗΜ. ΣΙΟΥΦΑΣ 

-♦- 

Αριθ. 301481 (6) 

3η Τροποποίηση της με αριθμό 371352/16.05.2001 από¬ 
φασης "Σύστασης - Οργάνωσης Ειδικής Υπηρεσίας 
στο Υπουργείο Γεωργίας με τίτλο Αρχή Διαχείρισης 
Εγγράφου Προγραμματισμού Αγροτικής Ανάπτυξης 
(ΕΠΑΑ)" 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΓΡΟΤΙΚΗΣ 
ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη 

1. Τις διατάξεις: 

α. Του άρθρου 15 του Ν. 2892/2001 "Ελαφρύνσεις στη 
φορολογία κεφαλαίου και άλλες διατάξεις" (Α46), όπως 
συμπληρώθηκε με το άρθρο 30 παρ. 6 και 7 του Ν. 
2945/2001 (Α223) "Εθνικό σύστημα προστασίας της 
αγροτικής δραστηριότητας και άλλες ρυθμίσεις του 
Υπουργείου Γεωργίας." 

β. Του άρθρου 29α του Ν. 1558/1985 "Κυβέρνηση και 
Κυβερνητικά Όργανα" (Α137), το οποίο προστέθηκε με το 


άρθρο 27 του Ν. 2081/1992 (Α154) και αντικαταστάθηκε 
μετηνπαρ. 2ατου άρθρου 1 του Ν. 2469/1977 (Α38). 

γ. του άρθρου 22 παρ. 3 του Ν. 2362/1995 "Περί Δημο¬ 
σίου Λογιστικού, ελέγχου των δαπανών του Κράτους και 
άλλες διατάξεις" (Α247). 

δ. Του άρθρου 1 παρ γ. της με αριθμό Υ1/10.2.2004 από- 
φασηςτου Πρωθυπουργού "Μεταβολή τίτλων Υπουργείων 
και καθορισμός της σειράς τάξης των Υπουργείων" (Β513). 

ε. Του άρθρου 7 του Ν. 2860/2000 "Διαχείριση παρακο¬ 
λούθηση και έλεγχος του Κοινοτικού Πλαισίου Στήριξης 
και άλλες διατάξεις" (Α251). 

2. Τον Καν. 1258/1999 (Ι_ 160/1999) του Συμβουλίου "πε¬ 
ρί χρηματοδότησης της κοινής γεωργικής πολιτικής". 

3. Τον Καν. 1257/1999 (Ι_ 160/1999) του Συμβουλίου για 
τη στήριξη της αγροτικής ανάπτυξης από το Ευρωπαϊκό 
Γεωργικό Ταμείο Προσανατολισμού και Εγγυήσεων (ΕΓ- 
ΤΠΕ) και την τροποποίηση και κατάργηση ορισμένων κα¬ 
νονισμών, όπως έχει τροποποιηθεί από τον Καν. 
1783/2003 (1270/2003). 

4. Τον Καν. 1259/1999 (I 160/1999) του Συμβουλίου 
σχετικά με την θέσπιση κοινών κανόνων για τα καθεστώ¬ 
τα άμεσης στήριξης στα πλαίσια της κοινής γεωργικής 
πολιτικής. 

5. Τον Καν. 1663/1995 της Επιτροπής (1 158/1995) για 
την θέσπιση λεπτομερειών εφαρμογής του Καν. (ΕΟΚ) 
729/70 του Συμβουλίου όσον αφορά την εκκαθάριση των 
λογαριασμών του ΕΓΤΠΕ - Τμήμα Εγγυήσεων, όπως έχει 
τροποποιηθεί και ισχύει. 

6. Του Καν. 445/2002της Επιτροπής (Ι_74/2002) γιατηνθέ- 
σπισηλεπτομερώνκανόνωνεφαρμογήςτου Καν. 1257/1999 
του Συμβουλίου όπως έχει τροποποιηθεί και ισχύει. 

7. Το Έγγραφο Προγραμματισμού Αγροτικής Ανάπτυ¬ 
ξης (ΕΠΑΑ), όπως έχει εγκριθεί με την υπ. αριθ. Ε(2000) 
2733/27.09.2000 Απόφαση της Ευρωπαϊκής Επιτροπής 
και τροποποιήθηκε με την αποφ. Ε (2003) 3139/22.08. 
2003. 

8. Την με αριθμό 371352/16.05.2001 (Β656) Απόφαση 
του Υπουργού Γεωργίας "Σύσταση - Οργάνωση Ειδικής 
Υπηρεσίας στο Υπουργείο Γεωργίας, με τον τίτλο "Αρχή 
Διαχείρισης Εγγράφου Προγραμματισμού Αγροτικής 
Ανάπτυξης - Ε.Π.Α.Α."" όπως αυτή τροποποιήθηκε με τις 
όμοιες αποφάσεις με αριθμούς 272080/6.9.2002 (Β 1258) 
και 230627/24.2.2004 (Β416). 

9. Το γεγονός ότι, από τις διατάξεις της παρούσας από¬ 
φασης προκαλείται ετήσια δαπάνη ποσού 127.680,00 Ευ¬ 
ρώ περίπου, σε βάρος του προϋπολογισμού δημοσίων 
επενδύσεων, η οποία θα καλυφθεί από την ΣΑΕ 082/3 (ΚΑ 
2003ΣΕ08230173 και ΚΑ2003ΣΕ08230174), αποφασίζου¬ 
με: 

Η παράγραφος 1 του άρθρου 5 της με αριθμό 
371352/16.05.2001 απόφασής, όπως τροποποιήθηκε με 
το άρθρο 5 της 272080/6.9.2002 απόφασης και με την 
230627/24.2.2004 απόφαση αντικαθίσταται ως ακολού¬ 
θως: 

"1. Η ειδική υπηρεσία "Διαχειριστική Αρχή ΕΠΑΑ" στελε¬ 
χώνεται από σαράντα (40) άτομα, τα οποία κατά κατηγο¬ 


ρία είναι: 

• Κατηγορία Γεωτεχνικών 20 

• Κατηγορία Πανεπιστημιακής Εκπαίδευσης (ΠΕ): 12 

• Κατηγορία Τεχνολογικής Εκπαίδευσης (ΤΕ): 5 

• Κατηγορία Δευτεροβάθμιας Εκπαίδευσης (ΔΕ): 2 

• Κατηγορία Υποχρεωτικής Εκπαίδευσης (ΥΕ): 1" 


Κατάτα λοιπά ισχύει η με αριθμ. 371352/15.5.2001 από- 

φάση μας, όπως έχει τροποποιηθεί με τις 272080/ 
6.9.2002 και 230627/24.2.2004 όμοιες αποφάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Οκτωβρίου 2004 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΓΡΟΤΙΚΗΣ ΑΝΑΠΤΥΞΗΣ 

ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

Γ. ΑΛΟΓΟΣΚΟΥΦΗΣ Ε. ΜΠΑΣΙΑΚΟΣ 

-♦- 

Αριθ. 14226 (7) 

Σύσταση στο Δήμο Σπάρτης Νομικού Προσώπου με την 
επωνυμία «Σχολική Επιτροπή Ειδικού Δημοτικού Σχο¬ 
λείου Σπάρτης». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

"Εχοντας υπόψη: 

1. Τις διατάξεις των άρθρων 106 και 203 του Π.Δ. 
410/1995 (Δ. Κ.Κ.) 

2. Τις διατάξεις του άρθρου 5 παρ. 8 του Ν.1894/1990 
όπως τροποποιήθηκαν και συμπληρώθηκαν με τις διατά¬ 
ξεις του άρθρου 31 του Ν. 2009/1992 

3. Τις διατάξεις του άρθρου 29 Ατού Ν. 1558/1985 που 
προστέθηκε με το άρθρο 27 του Ν. 2081/1992 και αντικα- 
ταστάθηκε με το άρθρο 1 παρ. 20 του Ν. 1469/1997. 

4. Την αριθμ. 89812/Γ6/3.9.2004 Κοινή Υπουργική Από¬ 
φαση της Υπουργού Εθνικής Παιδείας και Θρησκευμά¬ 
των και των Υφυπουργών Υγείας και Κοινωνικής Αλληλεγ¬ 
γύης και Οικονομίας και Οικονομικών, που αναφέρεται 
στην ίδρυση ΣΜΕΑ και ειδικότερα ίδρυση από το σχολικό 
έτος 2004 - 2005 της Σχολικής Μονάδας Ειδικής Αγωγής 
«2/Θ Ειδικό Δημοτικό Σχολείο Σπάρτης» που θα λειτουρ¬ 
γήσει στο Δημοτικό Σχολείο Συκαρακίου. 

5. Την αριθ. 8946/31/12/1997 απόφαση Γενικού Γραμ¬ 
ματέα Περιφέρειας Πελ/σου που αφορά την «ανάθεση 
αρμοδιοτήτων και ασκήσεως αυτών κατ’ εντολή μας στο 
Δ/ντή Τοπικής Αυτοδιοίκησης του Ν. Λακωνίας και στους 
προϊσταμένους των τμημάτων της υπηρεσίας αυτής». 

6. Την αριθ. 253/2004 ΑΔΣ Σπάρτης, αποφασίζουμε: 

1. Συστήνουμε στο Δήμο Σπάρτης Νομικό πρόσωπο με 
την επωνυμία "Σχολική επιτροπή 2/0 Ειδικού Δημοτικού 
Σχολείου Σπάρτης" 

2. Σκοποί της Σχολικής Επιτροπής είναι: 

Η διαχείριση των πιστώσεων που της διατίθενται για την 
κάλυψη των δαπανών λειτουργίας (θέρμανσης, φωτι¬ 
σμού ύδρευσης, τηλεφώνου, αποχέτευσης, αγοράς ανα¬ 
λωσίμων υλικών κ.λ.π.), η αμοιβή καθαριστριών, η εκτέλε¬ 
ση έργων για την επισκευή και τη συντήρηση του σχολεί¬ 
ου και του κάθε είδους εξοπλισμού του, η εισήγηση προς 
την Δ/νση Α/βαθμιας εκπαίδευσης για τον εφοδιασμό του 
σχολείου από τον οργανισμό σχολικών κτιρίων με έπιπλα 
- εξοπλιστικά είδη και από το Υπουργείο Εθνικής Παιδεί¬ 
ας και Θρησκευμάτων με βιβλία για τις αντίστοιχες βι¬ 
βλιοθήκες, η διαχείριση των εσόδων από την ενδεχόμενη 
εκμετάλλευση των σχολικών κυλικείων, καθώς και η λήψη 
κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας του σχολείου. 

3. Το Νομικό Πρόσωπο διοικείται από δμελές Διοικητικό 
Συμβούλιο αποτελούμενο από τους εξής: 

α) Τον εκάστοτε τον Δήμαρχο ως Πρόεδρο ή άλλο μέ¬ 


λος, αιρετό ή μη, που ορίζεται από αυτόν με τον αναπλη¬ 
ρωτή του. 

β) Τον εκάστοτε Διευθυντή του Σχολείου με τον ανα¬ 
πληρωτή του. 

γ) Δύο (2) δημότες με τους αναπληρωτές τους οριζόμε¬ 
νους από το Δημοτικό Συμβούλιο. 

δ) Εκπρόσωπο του Συλλόγου γονέων και κηδεμόνων με 
τον αναπληρωτή του και σε περίπτωση που δεν υπάρχει, 
το γονέα ενός μαθητή με τον αναπληρωτή του. 

4. Η θητεία των μελών του Δ.Σ. ακολουθεί τη Δημοτική 
Περίοδο και λήγει πάντα με την εγκατάσταση του νέου Δι¬ 
οικητικού Συμβουλίου. 

5. Το Δ.Σ. εκλέγει αντιπρόεδρο και γραμματέα. 

6. Πόροι του Νομικού Προσώπου είναι: 

α) Η ετήσια επιχορήγηση του Δήμου ποσού 2.000,00 €, 
β) Η ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληρο¬ 
δοσίες, 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του, 
στ) Πρόσοδοι από την περιουσία που τυχόν στο μέλλον 
αφιερωθεί. 

7. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον αντιπρόεδρο. 

Ακροτελεύτιο άρθρο 
Κάλυψη δαπάνης 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου ποσού 
2.000,00 € ετησίως. Η δαπάνη που απαιτείται για το έτος 
2004 θα προβλεφθεί ύστερα από αναμόρφωση του προ¬ 
ϋπολογισμού του Δήμου και πριν από την λήξη του έτους 
2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 20 Οκτωβρίου 2004 

Με εντολή Γ ενικού Γ ραμματέα Περιφέρειας 
Ο Δ/ντής 

ΠΑΝ.ΣΩΤΗΡΑΚΟΣ 
-♦- 

Αριθ. 9562 (8) 

Κατάρτιση και ψήφιση Οργανισμού Εσωτερικής Υπηρε¬ 
σίας του Ν.Π. "Δημοτικός Παιδικός Σταθμός Δ. Κορώ- 
νειας" 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Την 12/2001 απόφαση του Δημοτικού Συμβουλίου Κο- 
ρώνειαςπου επικυρώθηκε με την 4306/18.5.2001 απόφαση 
του Γενικού Γ ραμματέα Περιφέρειας Στερεός Ελλάδας, με 
την οποία συστήθηκετο Νομικό Πρόσωπο με την επωνυμία 
"Δημοτικός Παιδικός Σταθμός Δήμου Κορώνειας" 

2. Τις διατάξειςτου άρθρου 203του Π.Δ 410/'95 περί δη¬ 
μοτικών και κοινοτικών Νομικών Προσώπων 

3. Τις διατάξειςτου άρθρου 12του Ν. 2880/2001 (ΦΕΚ 
9/γ. Α'/30.1.2001) "Πρόγραμμα Πολιτεία για τη μεταρρύθ¬ 
μιση και τον εκσυγχρονισμό της Δημόσιας Διοίκησης και 
άλλες διατάξεις" 

4. Τις διατάξεις του άρθρου 9 του Ν. 2503/'97 (ΦΕΚ 
107/1997τ. Α') "Διοίκηση, Οργάνωση, στελέχωση της Πε¬ 
ριφέρειας, ρύθμιση θεμάτωνγιατηντοπική αυτοδιοίκηση 
και άλλες διατάξεις 

5. Τις διατάξεις του άρθρου 12τουΝ. 1188/'81 "Περίκυ- 
ρώσεως του Κώδικα περί κατάστασης Προσωπικού Ορ¬ 
γανισμών Τοπικής Αυτοδιοίκησης όπως αυτό αντικατα- 
στάθηκε από τις όμοιες της παρ. 5 του άρθρου 8 του Ν. 
2307/'95 "Προσαρμογή νομοθεσίας αρμοδιότητας 
Υπουργείου Εσωτερικών στις διατάξεις για τη Νομαρχια¬ 
κή Αυτοδιοίκηση και άλλες διατάξεις" 

6. Τις διατάξεις του Ν. 2190/'94 "Σύσταση ανεξάρτητης 
αρχής για την επιλογή προσωπικού και ρύθμιση θεμάτων 
διοίκησης, όπως ισχύει με τις τροποποιήσεις του 

7. Την 151/2001 απόφαση του Δημοτικού Συμβουλίου 
Κορώνειας με την οποία εγκρίθηκε η 28/2001 απόφαση 
του Διοικητικού Συμβουλίου του Ν.Π. με την επωνυμία 
"Δημοτικός Παιδικός Σταθμός Κορώνειας" που ψηφίστη¬ 
κε ο Οργανισμός Εσωτερικής Υπηρεσίας του 

8. Την 35/2002 σύμφωνη γνωμοδότηση του Υπηρεσια¬ 
κού Συμβουλίου του άρθρου 8του Ν. 2307/'95. 

9. Την 1526/5.4.2004 απόφαση του Γενικού Γραμματέα 
Περιφέρειας Στερεός Ελλάδας, "περί μεταβίβασης δικαι¬ 
ώματος υπογραφής με εντολή Γενικού Γραμματέα Περι¬ 
φέρειας στους Διευθυντές Τοπικής Αυτοδιοίκησης και Δι¬ 
οίκησης, αποφασίζουμε: 

Εγκρίνουμε την 151/2001 απόφαση του Δημοτικού Συμ¬ 
βουλίου Κορώνειας, με την οποία εγκρίθηκε η 28/2001 
απόφαση του Διοικητικού Συμβουλίου του Νομικού Προ¬ 
σώπου με την επωνυμία "Δημοτικός Παιδικός Σταθμός 
Κορώνειας", που ψηφίστηκε ο Οργανισμός Εσωτερικής 
Υπηρεσίας του όπως παρακάτω: 

Άρθρο 1 

Διάρθρωση υπηρεσιών 

Οι υπηρεσίες του Δημοτικού Παιδικού Σταθμού Κορώ- 
νειας λειτουργούν σε επίπεδο αυτοτελούς γραφείου σύμ¬ 
φωνα με τις δυναμικότητα του Σταθμού και την συστατική 
πράξη προσαρμογής του. 

Άρθρο 2 

Αρμοδιότητες Αυτοτελούς Γραφείου 

Η Προϊστάμενη εποπτεύει, συντονίζει και κατευθύνει το 
παιδαγωγικό έργο του Σταθμού και μεριμνά για την εύ¬ 
ρυθμη λειτουργία σύμφωνα με τον ισχύοντα κανονισμό. 

Άρθρο 3 

Καθήκοντα Προϊσταμένου Αυτοτελούς Γ ραφείου 

1. Εποπτεύει, συντονίζει και κατευθύνει το παιδαγωγικό 
έργο του Σταθμού σε συνεργασία με το προσωπικό.. 

2. Είναι αρμόδιος για την εύρυθμη λειτουργίατου Σταθ¬ 
μού. 

3. Εισηγείται στο Δ.Σ., τις ανάγκες σε προσωπικό, και 
πόσης φύσεως εξοπλισμό, το παιδαγωγικό υλικό, και τις 
απαραίτητες εργασίες για την επισκευή και συντήρηση 
των κτιρίων. 

4. Είναι υπεύθυνος για τις συγκεντρώσεις προσωπικού, 
γονέων. 

5. Είναι υπεύθυνος για την τήρηση του ωραρίου του 
προσωπικού και εισηγείται στον Πρόεδρο για τις άδειες 
του προσωπικού ώστε να μην δημιουργούνται προβλήμα¬ 
τα λειτουργίας του Σταθμού. 

6. Συνεργάζεται αρμονικά με τον Υπάλληλο Διοικητι¬ 


κού-Οικονομικού το οποίο οφείλει να παρέχει κάθε στοι¬ 
χείο, για να διασφαλιστεί η εύρυθμη λειτουργία του Σταθ¬ 
μού και η επίτευξη των σκοπώντου. 

7. Τηρεί τα απαραίτητα βιβλία και την σφραγίδα του 
Σταθμού. 

Άρθρο 4 

Καθήκοντα Υπεύθυνου Διοικητικού-Οικονομικού 

1. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά που είναι απαραίτητα για την εύρυθμη λειτουρ¬ 
γία του. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των προσαυξήσεων κ.λ.π. του προσωπικού. 

4. Καταρτίζει τον προϋπολογισμό-απολογισμό- ισολο¬ 
γισμό σε συνεργασία με τον Προϊστάμενο Αυτοτελούς 
Γ ραφείου.. 

5. Τηρεί όλα τα απαραίτητα βιβλία, και την σφραγίδα 
του Σταθμού 

Άρθρο 5 

Οργανική Σύνθεση Προσωπικού 
Οι θέσεις προσωπικού του Παιδικού Σταθμού ορίζονται 
ως εξής: 

Α'ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΟΣ 
Θέσεις 2 

Βαθμός Δ - Α' 

2. ΚΛΑΔΟΣ ΤΕ17 ΔΙΟΙΚΗΤΙΚΟΣ - ΛΟΓΙΣΤΙΚΟΣ 
Θέσεις 1 

Βαθμός Δ' - Α' 

3. ΚΛΑΔΟΣ ΔΕ8 ΒΟΗΘΟΣ ΒΡΕΦΟΚΟΜΩΝ- ΠΑΙΔΟΚΟ¬ 
ΜΩΝ 

Θέσεις ...1 

Βαθμός Δ' - Α. 

4. ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗ¬ 
ΘΟΣ ΜΑΓΕΙΡΟΥ) 

Θέσεις ...1. 

Βαθμός Ε' - Β' 

5. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 

Θέσεις ...1. 

Βαθμός Ε' - Β' 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
α) ΜΟΝΙΜΟ ΠΡΟΣΩΠΙΚΟ 

1. ΤΕ ΒΡΕΦΟΝΗΠΙΟΚΟΜΙΑΣ 

Θέσεις 1... Βαθμός Γ'. 

2. ΥΕ 14 ΜΑΓΕΙΡΩΝ 
Θέσεις 1' 

3. ΥΕ16 ΠΡΟΣΩΠΙΚΟ ΚΑΘΑΡΙΟΤΗΤΑΣ 
Θέσεις 1' 

Γ ΕΠΟΧΙΑΚΟ ΠΡΟΣΩΠΙΚΟ 

Κλάδος ΔΕ 8 Βρεφοκόμων - Παιδοκόμων 

Θέση 1 

Κλάδος ΥΕ 14 ή ΥΕ 16 Βοηθητικό Προσωπικό 
Θέση 1. 

Άρθρο 6 

Θέσεις Προϊσταμένων 

1. Κατά το διάστημα το οποίο θα υπηρετούν στο Παιδι¬ 
κό Σταθμό Κορώνειας υπάλληλοι των κλάδων ΤΕ9 Βρε- 

φονηπιοκομίας ως προϊστάμενος του αυτοτελούς γρα¬ 
φείου επιλέγονται' από τους κλάδους ΤΕ Βρεφονηπιοκο- 
μίας.και ΤΕ9 Βρεφονηπιοκομίας . Μετά την κατάργηση 
των προσωποπαγών θέσεων προϊστάμενοι κρίνονται κατ’ 
αποκλειστικότητα υπάλληλοι του κλάδου ΤΕ9 Βρεφονη¬ 
πιοκομίας 

Άρθρο 7 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 8 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά Κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφιστάμενων και μελλοντικών ανα¬ 
γκών των Υπηρεσιών του Ν.Π.Δ.Δ. 

Η κατανομή του προσωπικού στο Αυτοτελές Γ ραφείο 
γίνεται πάντοτε με απόφαση του Προέδρου του Δ.Σ. του 


Ν.Π.Δ.Δ., ανάλογα με τις ανάγκες των υπηρεσιών, τα προ¬ 
σόντα των υπαλλήλων, την πείρα και τις γνώσεις αυτών σε 
ειδικά αντικείμενα, κατά την οποία κατανομή θα εξετάζο¬ 
νται και τυχόν ειδικές ανάγκες των υπαλλήλων (μητέρες 
ανηλίκων τέκνων, έγκυες γυναίκες, τόπος διαμονής 
κ,λ.π.). 

Υπεύθυνοι Αυτοτελούς Γ ραφείου ορίζονται πάντοτε με 
απόφαση Προέδρου του Δ.Σ. οι κρινόμενοι από το αρμό¬ 
διο Υπηρεσιακό Συμβούλιο υπάλληλοι αναπληρούμενοι 
σε περίπτωση απουσίας τους ή κωλύματος από τον κατά 
βαθμό αρχαιότερο υπάλληλο της αυτής υπηρεσίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με τον κανονισμό λειτουργίας του 
Ν.Π.Δ.Δ. 

Από την ψήφιση του παρόντος Ο.Ε.Υ. προκαλείται δα¬ 
πάνη ύψους 31.500,00 ευρώ σε βάρος του προϋπολογι¬ 
σμού του Νομικού Προσώπου. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Λιβαδειά, 26 Αυγούστου 2004 

Με εντολή Γ ενικού Γ ραμματέα Περιφέρειας 
Η Διευθύντρια 
ΕΥΑΓΓΕΛΙΑ ΘΕΟΔΩΡΑΚΗ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιίΙρ: νννννν.βί.9 γ - θ-ιτιείΙ: \λ/θ5ιτιη51θγ @ θ1.ς)Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


(2410) 597449 
(26610) 89127 
(26610) 89105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 






• Για τα ΦΕΚ από 1 μέχρι 16 σελίδες σε 1 

ουτο, προσαυξανόμενη κατά 0,20 Θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 




Σε μορφή Οϋ: 






Τεύχος 

Περίοδος 

Ευπο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-ΓΟπτ και μέχρι 100 σελίδες σε 5 θυτο προσαυξανόμενη 


κατά 1 θιιγο ανά 50 σελίδες. 

Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οΟ-γοπί διατίθενται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά: 210-9472555, ί3Χ : 210- 9472556 ϊπΙθγπθΙ : Κι(Ιρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπίβιηβΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΛΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘΓΠΘΐ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































